Etter valget i 2011 ble også KrF inkludert i flertallsstyret i Trondheim. Det nye sentrum/venstre-flertallet etter kommunevalget 2011 formulerte sine felles målsetninger i den såkalte «Lerkendal-avtalen». I Lerkendal-avtalen stod det blant annet: Det skal bli flere lærere i Trondheimskolen. Undervisningen skal bli praktisk og mer variert, spesielt i realfag. Antall spesialpedagoger skal økes. Sikre målsetningen for økologisk mat i skole, barnehager og storkjøkken. Sosialhjelpsatsen skal være på statens veiledende satser med barnetrygd holdt utenfor. Vi vil legge til rette for bygging av minst 7 500 nye boliger i løpet av bystyreperioden. Fortettingstrategien ligger fast. Det skal innarbeides en grønn strek som fastsetter områder for vern av matjord i Trondheim. Den grønne strek skal inn på plankartene på samme måte som den røde strek.